CELEX: 62005TJ0221
Language: el
Date: 2008-07-08
Title: Απόφαση του Πρωτοδικείου (τρίτο τμήμα) της 8ης Ιουλίου 2008.#Huvis Corp. κατά Συμβουλίου της Ευρωπαϊκής Ενώσεως.#Ντάμπινγκ - Εισαγωγές μη συνεχών ινών από πολυεστέρες, καταγωγής Κορέας - Κανονισμός για την περάτωση ενδιάμεσης επανεξετάσεως - Εφαρμογή μεθόδου διαφορετικής από εκείνη που χρησιμοποιήθηκε κατά την αρχική έρευνα - Απαιτείται μεταβολή των περιστάσεων - Αίτημα προσαρμογής βάσει του κόστους των σχετικών δανείων - Προθεσμίες πληρωμής - Βάρος αποδείξεως - Αρχή της χρηστής διοικήσεως - Άρθρο 2, παράγραφος 10, στοιχεία β΄ και ζ΄, και άρθρο 11, παράγραφος 9, του κανονισμού (ΕΚ) 384/96.#Υπόθεση T-221/05.

Απόφαση του Πρωτοδικείου (τρίτο τμήμα) της 8ης Ιουλίου 2008 – Huvis κατά Συμβουλίου
      (Υπόθεση T-221/05)
      «Ντάμπινγκ – Εισαγωγές μη συνεχών ινών από πολυεστέρες, καταγωγής Κορέας – Κανονισμός για την περάτωση ενδιάμεσης επανεξετάσεως – Εφαρμογή μεθόδου διαφορετικής από εκείνη που χρησιμοποιήθηκε κατά την αρχική έρευνα – Απαιτείται μεταβολή των περιστάσεων – Αίτημα προσαρμογής βάσει του κόστους των σχετικών δανείων – Προθεσμίες πληρωμής – Βάρος αποδείξεως – Αρχή της χρηστής διοικήσεως – Άρθρο 2, παράγραφος 10, στοιχεία β΄ και ζ΄, και άρθρο 11, παράγραφος 9, του κανονισμού (ΕΚ) 384/96»
      1.                     Κοινή εμπορική πολιτική – Άμυνα κατά των πρακτικών ντάμπινγκ – Διαδικασία επανεξετάσεως – Τροποποίηση της μεθόδου υπολογισμού
            του ποσού που αντιστοιχεί στην προσαρμογή η οποία πραγματοποιήθηκε λόγω επιβαρύνσεων κατά την εισαγωγή και έμμεσων φόρων (Κανονισμός
            384/96 του Συμβουλίου, άρθρα 2 § 10, 11 § 9, και 17) (βλ. σκέψεις 39, 41-42, 48-51, 55, 60)
      2.                     Κοινή εμπορική πολιτική – Άμυνα κατά των πρακτικών ντάμπινγκ – Περιθώριο ντάμπινγκ – Αίτημα προσαρμογής δυνάμει του άρθρου
            2, παράγραφος 10, στοιχείο ζ΄, του κανονισμού 384/96 – Βάρος αποδείξεως (Χάρτης των θεμελιωδών δικαιωμάτων της Ευρωπαϊκής
            Ένωσης, άρθρο 41· συμφωνία για την εφαρμογή του άρθρου VI της Γενικής Συμφωνίας Δασμών και Εμπορίου, «κώδικας αντιντάμπινγκ»
            του 1994, άρθρο 2 § 4· Κανονισμός 384/96 του Συμβουλίου, άρθρο 2 § 10, στοιχείο ζ΄) (βλ. σκέψεις 71-78, 82, 92, 98-101)
      Αντικείμενο 
      
         
               Αφενός, αίτημα ακυρώσεως του άρθρου 2 του κανονισμού (ΕΚ) 428/2005 του Συμβουλίου, της 10ης Μαρτίου του 2005, για την επιβολή
                  οριστικού δασμού αντιντάμπινγκ στις εισαγωγές μη συνεχών ινών από πολυεστέρες, καταγωγής Λαϊκής Δημοκρατίας της Κίνας και
                  Σαουδικής Αραβίας, για την τροποποίηση του κανονισμού (ΕΚ) 2852/2000 για την επιβολή οριστικού δασμού αντιντάμπινγκ στις εισαγωγές
                  μη συνεχών ινών από πολυεστέρες, καταγωγής Δημοκρατίας της Κορέας, και για την περάτωση της διαδικασίας όσον αφορά αυτές τις
                  εισαγωγές, καταγωγής Ταϊβάν (ΕΕ L 71, σ. 1), και, αφετέρου, αίτημα, βάσει του άρθρου 241 ΕΚ, να κηρυχθούν ανεφάρμοστες οι
                  διατάξεις του κανονισμού 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο
                  ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ 1996, L 56, σ. 1), καθόσον αυτές στηρίζουν τις προσβαλλόμενες
                  διατάξεις που περιέχονται στον κανονισμό 428/2005.
               
            Διατακτικό 
      Το Πρωτοδικείο αποφασίζει:
      
         
                  1)
               
               
                  
               
               
                  	Ακυρώνει το άρθρο 2 του κανονισμού (ΕΚ) 428/2005 του Συμβουλίου, της 10ης Μαρτίου του 2005, για την επιβολή οριστικού δασμού
                     αντιντάμπινγκ στις εισαγωγές μη συνεχών ινών από πολυεστέρες, καταγωγής Λαϊκής Δημοκρατίας της Κίνας και Σαουδικής Αραβίας,
                     για την τροποποίηση του κανονισμού (ΕΚ) 2852/2000 για την επιβολή οριστικού δασμού αντιντάμπινγκ στις εισαγωγές μη συνεχών
                     ινών από πολυεστέρες, καταγωγής Δημοκρατίας της Κορέας, και για την περάτωση της διαδικασίας όσον αφορά αυτές τις εισαγωγές,
                     καταγωγής Ταϊβάν, καθόσον ο καθορισθείς δασμός αντιντάμπινγκ για τις εξαγωγές προς την Ευρωπαϊκή Κοινότητα των προϊόντων που
                     παράγει και εξάγει η Huvis Corp. υπερβαίνει εκείνον ο οποίος θα επιβαλλόταν αν η προσαρμογή της κανονικής αξίας λόγω επιβαρύνσεων
                     κατά την εισαγωγή και εμμέσων φόρων είχε πραγματοποιηθεί κατ’ εφαρμογήν της λεγόμενης μεθόδου «input», όπως στο πλαίσιο της
                     αρχικής έρευνας.
                  
               
            
         
                  2)
               
               
                  
               
               
                  	Απορρίπτει την προσφυγή κατά τα λοιπά.
               
            
         
                  3)
               
               
                  
               
               
                  	Το Συμβούλιο φέρει τα δικαστικά του έξοδα, καθώς και το 70 % των εξόδων της Huvis Corp.
               
            
         
                  4)
               
               
                  
               
               
                  	Η Επιτροπή φέρει τα δικαστικά της έξοδα.